《相和歌辞。采莲女》
唐代·阎朝隐

采莲女，采莲舟，春日春江碧水流。莲衣承玉钏，

莲刺罥银钩。薄暮敛容歌一曲，氛氲香气满汀洲。

作者简介：阎朝隐，字友倩，赵州栾城人。连中进士、孝弟廉让科。性滑稽，属辞奇诡，为武后所赏。累迁给事中，预修《三教珠英》。圣历中，转麟台少监，坐附张易之徙岭外。景龙时，还为著作郎。先天中，除秘书少监，后贬通州别驾。诗十三首。